《罗仙观》
宋代·葛敏修

罗仙一去二百载，马迹飞桥今尚存。鹤驭不为缑氏岭，桃花空出武陵源。

千年光景驰驹隙，三级波涛透禹门。欲见此翁论此事，夜深无梦入庄魂。

作者简介：葛敏修（？～一一○七？），字圣功，一字道岷，庐陵（今江西吉安）人。从黄庭坚学（《江西诗徵》卷一○）。哲宗元祐三年（一○八八）进士。知确山县。徽宗崇宁元年（一一○二）置党籍，三年始出籍。官至奉议郎。大观初卒。门人私谥孝友先生。有《道岷集》三十卷，已佚。事见《庐陵诗存》卷二。今录诗二首。